open-index/open-wikipedia-markdown huggingface dataset:
Metsamor kjernekraftverk

**Metsamor kjernekraftverk** (armensk: Մեծամոր ատոմակայան) er et kjernekraftverk i Armenia som produserer elektrisk kraft. Kraftverket er også kjent som **Oktemberyan** eller **Medzamor**, og ligger omtrent 30 km vest for Armenias hovedstad Jerevan. Byggingen av anlegget begynte i 1973, og det ble satt i kommersiell drift i oktober 1979. Det er det eneste atomkraftverket i landet. 

Til å begynne med hadde kraftverket to trykkvannsreaktorer som tilsammen hadde en maksimal elektrisk effekt på 816 MW. Anlegget stod for 40&nbsp;% av Armenias elektrisitetsproduksjon. Årsproduksjonen i 2007 var på om lag 2 347 GWh elektrisk kraft. Anlegget ble stengt etter jordskjelvet i Armenia i 1988, men da Tyrkia og Aserbajdsjan satte opp blokader, ble det mangel på elektrisk kraft i landet. De armenske myndighetene så seg derfor nødt til å gjenåpne kjernekraftverket i 1993, men nå med kun én reaktor. Den første (eldste) reaktoren ble tatt ut av bruk allerede året etter jordskjelvet. Det tenkes at utfasingen av anlegget vil skje i løpet av 2016.

Armenia tenker nå på å bygge et nytt atomkraftverk med en elektrisk effekt på mellom 1 000 og 1 200 MW, og utbyggingen vil kanskje begynne i 2011. Det vil mest sannsynlig settes i drift i 2017.

## Referanser

## Eksterne lenker
*
Glyvrar

**Glyvrar** (, dansk: *Glibre*) er en bygd på Færøyene. Den ligger ved Skálafjørður på Eysturoy, og er en del av Runavíkar kommuna. Glyvrar er første gang nevnt i 1584. Fra 1903 til 1928 lå det en navigatørskole på Glyvrar, og uteksaminerte elever herfra ble oftest skippere på fiskefartøyer. Kirken på Glyvrar ble bygd i 1927, og gjennomgikk en omfattende restaurering i 1981. 1. januar 2009 hadde Glyvrar 392 innbyggere, mot 410 i 1985.

## Referanser


## Eksterne lenker
* 
* Glyvrar på *faroeislands.dk*
Raisa Smekhnova

**Raisa Filippovna Smekhnova** (russisk: Раиса Филипповна Смехнова, født som **Katjukova** 16. september 1950 i Kaltan, Kemerovo, Russland) er en russisk tidligere maratonløper som representerte Sovjetunionen. Karrierens høydepunkt var bronsemedaljen i VM 1983 i Helsingfors, bak Grete Waitz og Marianne Dickerson. Smekhnova ble sovjetisk mester på maraton i 1985.

## Eksterne lenker
*
Brigitte Kraus

**Brigitte Kraus** (født 1956) er en tidligere mellomdistanseløper, som representerte Vest-Tyskland på 1500 meter og 3000 meter. Hennes fremste meritt er sølvmedaljen på 3000&nbsp;meter fra VM 1983 i Helsingfors.

## Referanser


## Eksterne lenker
*
Háteigskirkja

**Háteigskirkja** er en kirke som står øst for gamlebyen i Reykjavík. Den ble bygd i perioden 1957–1965 av Halldór H. Jónsson.

## Eksterne lenker
* Kirkjan.is – ''Háteigskirkja''
Magnus Rasmussen

**Magnus Rasmussen** (født 28. november 1962) er en færøysk politiker (Sb.), lærer og gårdbruker fra Lamba.

Han var Runavíks borgermester og medlem av kommunestyret fra 1. januar 2009 til 31. desember 2015, valgt på en fellesliste, Almenna listin.

Den 1. september 2015 ble han valgt til Lagtinget for Sambandsflokkurin. Han har vært formann i Sambandsflokkurins lagtingsgruppe og formann i Lagtingets finanskomité.

Den 19. august 2021 ble han Færøyenes miljøvern- og næringsminister. Han fratrådte ved regjeringsskiftet etter lagtingsvalget i desember 2022.

## Referanser
Anisoara Cușmir-Stanciu

**Anisoara Cușmir-Stanciu** (født 28. juni 1962 i Brăila) er en tidligere friidrettsutøver fra Romania, som hovedsakelig deltok i lengde. I perioden 1982 til 1983 forbedret hun verdensrekorden i lengde fire ganger. I 1983 tok hun sølvmedalje i 
VM i Helsingfors, bak Heike Daute (Drechsler). På grunn av de fleste østblokklandene sin boikott av OL i 1984 i Los Angeles deltok ikke flere av de fremste konkurrentene, deriblant Heike Daute (Drechsler). Med et hopp på 6.96 vant hun olympisk gullmedalje, karrierens høydepunkt.

## Referanser


## Eksterne lenker
*
Liste over borgermestre i Runavík

**Liste over borgermestre i Runavík**. Runavíkar kommuna på Færøyene ble opprettet i 1967, da Nes kommuna ble delt. I 2005 ble Skála, Elduvíkar og Oyndarfjarðar kommuna lagt til Runavíkar kommuna. I 2009 fulgte Funnings kommuna etter.

## Fotnoter


## Referanser
Liste over borgermestre i Vestmanna

**Liste over borgermestre i Vestmanna**. Vestmanna på Færøyene ble utskilt som egen kommune i 1872.

## Fotnoter


## Referanser
La meg synge deg stille sanger

***La meg synge deg stille sanger*** er debutromanen til Linda Olsson, en svensk forfatter bosatt på New Zealand. Den kom ut i 2005 og ble oversatt til norsk av Bente Klinge og utgitt av Vigmostad & Bjørke i 2008. Romanen har blitt svært populær og er oversatt til en rekke språk. Det er også planer om å filmatisere romanen, som ble skrevet i Auckland, selv om det meste av den foregår i Dalarna i Sverige.

Den kom på svensk i 2006 med tittelen *Nu vill jag sjunga dig milda sånger*. Forfatteren fikk BMF-plaketten for 2006 for denne romanen i Sverige. Utgaven i USA og Storbritannia, som kom i 2007, har fått tittelen *Astrid and Veronica*. Romanen har 37 kapitler, som alle innledes med en strofe fra et dikt av en svensk forfatter. De er hentet fra *Lyrikboken: En svensk antologi* redigert av Tage Nilsson og Daniel Andreae som kom ut på Forum forlag i Stockholm i 1983.

## Poetisk preg
Romanens tittel er hentet fra diktet *Min stackars unge* av Karin Boye. Dens motto er fra diktet *Sömnlös* av Bo Bergman og romanens epilog er av Dan Andersson. Ellers er det sitater fra Cornelis Vreeswijk, Emil Zilliacus, Erik Johan Stagnelius, Hjalmar Gullberg, Edith Södergran, Gunnar Ekelöf, Arvid Mörne, Jarl Hemmer, Erik Axel Karlfeldt, Ragnar Ekelund, Erik Blomberg, Johannes Edfelt, Gustaf Fröding, Gösta Friberg, Pär Lagerkvist, Johan Ludvig Runeberg, Rune Lindström, Verner von Heindenstam, Åke Gullin,  Rabbe Enckell og Helmer Grundström. To strofer er hentet fra Ian Wedde og Harvey McQueen: *The Penguin Book of New Zealand Verse*. De er fra diktet *Night-Piece* av Fleur Adcock og kjærlighetssangen *Mātai rore au* av en ukjent maorisk dikter. Hun har også brukt en strofe fra Minamoto no Shigeyuki, som levde ca. 960-1000.

Også musikk spiller en sentral rolle i boken. Spesielt gjelder det *Sonate for fiolin og piano nr. 3, Op.108 i d-moll* av Johannes Brahms.

## Handling
Romanen er en beretning om et betydningsfullt år for to kvinner som begge bærer på uforløst sorg. Veronika er en ung svensk kvinne som har mistet sin mann fra New Zealand i en surfeulykke. Astrid er over 80 år og bærer på en stor sorg og et sterkt sinne etter overgrep i barndommen. De møtes når Veronika kommer til Västra Sångeby i Dalarna i Sverige for å skrive en bok. Gjennom romanen får vi gløtt inn i livet og historien som de to kvinnene bærer med seg, og vi følger dem i prosessen for å forsone seg med det de har opplevd.

Selv om Linda Olsson kaller stedet hvor handlingen foregår for Västra Sångeby, har hun i intervju fortalt at det er bygda Nås i Vansbro kommune som er stedet.

## Referanser


## Eksterne lenker
* Videointervju med Linda Olson 
* Cathrine Krøger: ''Vakkert og mollstemt''. Artikkel i Dagbladet
* ''Visst handlar det om Nås.'' Artikkel i Dalarnes Tidning 22. august 2008
F. Lee Bailey

**Francis Lee Bailey jr.**, bare kalt  **F. Lee Bailey**, (født 10. juni 1933 i Waltham i Massachusetts, død 3. juni 2021) var en kjent amerikansk advokat. Han prosederte i en rekke store saker fra 1960-tallet. Den mest kjente er O.J. Simpson-saken. Bailey var i fire år offiser og jagerflypilot i det amerikanske marineinfanteriet.

## Referanser


## Eksterne lenker
* 
*
Ross Town FC

**Ross Town Football Club** var en engelsk fotballklubb fra Ross-on-Wye i Herefordshire. Klubben ble startet sommeren 1993, etter at byens to fotballag, Ross United og Woodville ble slått sammen. De spilte først i Herefordshire Premier Division og ble med i Hellenic Football League i 1996. Fra sesongen 2007/08, spilte de i Herefordshire Football League Divisjon 1. Sent i 2009 sa Ross Town opp sin plass Herefordshire League og ble lagt ned.
Åte

**Åte** (av norr. *áta*, *ete/spise*) eller **lokkemat** er mat eller duft som tiltrekker seg (lokker/narrer til seg) oppmerksomheten fra dyr som eter åtsler, som regel i den hensikt å fange eller drepe dyret for matauk eller utryddelse. Jaktformen kalles åtejakt og er mest benyttet til å jakte rødrev (*Vulpes vulpes*) og gaupe (*Lynx lynx*) i Norge.

Et forgiftet åte kalles gjerne et **giftåte** og brukes som regel i den hensikt å bekjempe skadedyr, men metoden skader og dreper også mange andre dyr, og spesielt åtseletende fugler er utsatt. Giftåte er dessuten mye brukt til å bekjempe ulv ((*Canis lupus*), prærieulv (*Canis latrans*), sjakaler (*Lupulella*) og andre rovpattedyr og rovfugler noen steder, som i Russland og USA.

## Ulovlig bruk av giftåte
I mange land er bruk av giftåte enten forbudt eller begrenset. I Norge er det ifølge viltloven (§ 25. (bruk av gift)) bare tillatt å bruke kjemikalier eller gift til å bekjempe smågnagere og krypdyr, men det er allikevel avdekket flere tilfeller her der giftåte er ulovlig brukt til jakt på andre arter, som kongeørn (*Aquila chrysaetos*) og ulv, og noen har også blitt dømt for det. I 2002 kunne for eksempel Aftenposten melde, at det *I løpet av det siste halvannet året er sannsynligvis fem kongeørn døde etter å ha fått i seg giftåte*. I 2002 ble også to menn fra Sør-Odal dømt til henholdsvis 120 og 21 dager fengsel for å ha lagt ut forgiftet åte i et ulveområde i Sør-Odal.

## Bruk av åte i Norge
I Norge har ikke alle former for åte vært tillatt brukt. Fallvilt kan brukes, men i en periode var det totalforbud mot bruk av husdyr eller deler av husdyr som åte. Dette ble det gjort en mindre endring på fra 2007, da det igjen ble lovlig å benytte gris eller grisevom som åte, i henhold til § 5 i tidligere Forskrift om animalske biprodukter i landbruket som ikke er beregnet på konsum og på følgende vilkår: 

Fra 14. september 2016 ble *forskrift om animalske biprodukter i landbruket som ikke er beregnet på konsum* erstattet av forskrift om animalske biprodukter som ikke er beregnet på konsum (animaliebiproduktforskriften), der nye regler er gjort gjeldende.

## Se også
* Åtejakt
* Jakt
* Fangst

## Referanser




## Eksterne lenker
*
Widemarsh Common

**Widemarsh Common** er et offentlig område i Hereford som er eid av Hereford bystyre. Området blir først og fremst brukt som rekreasjon, og forbåde fotball og cricket. Det er også hjemmebanen til Hereford Lads Club Cricket Club. På 1870-tallet var den hjemmebane for Hereford RFC.

Den den helligkårede katolske prest John Kemble ble 80 år gammel hengt, trukket og kvartert her den 22. august 1679.

## Referanser
Frederik Kortlandt

**Frederik (Frits) Kortlandt** (født 9. juni 1946 i Utrecht i Nederland) er professor i deskriptiv og sammenlignende lingvistikk ved universitetet i Leiden. Han er ekspert på baltiske og slaviske språk, indoeuropeiske språk generelt og urindoeuropeisk, skjønt han også har utgitt studier over språk i mange andre språkfamilier. Han har også studert mulige supergrupper av språkfamilier, slik som indouralsk.

Kortlandt er medlem av Det kongelige nederlandske vitenskapsakademiet.

## Referanser


## Eksterne lenker
* Hjemmeside
Kirkevoll skole (Tønsberg)

:: *«Kirkevoll skole» er også en barne- og ungdomsskole i Fana ved Bergen.*

**Kirkevoll skole** er en barneskole på Kirkevoll i Tønsberg kommune i Vestfold fylke. Skolen har en forsterket enhet for barn med store funksjonshemninger.

## Referanser
Sulterand

**Sulterand** var sjøfolkenes uærbødige betegnelse på den hvite «pyntestripen» som en del rederier brukte på sine ellers mørke skip. Det var nok helst linjeskipene som fikk sulterand, men de siste årene ble den ofret på rasjonaliseringens alter.
Marco Marcato

**Marco Marcato** (født 11. februar 1984 i San Donà di Piave, Italia) er en italiensk, tidligere profesjonell landeveissyklist. Han la opp etter 2021-sesongen.

## Meritter

;2005
:2. etappe, Tour of Slovenia
:2006
:4. etappe, Vuelta Chihuahua
;2007
:5. etappe, Tour of Ireland
:2.-plass, GP Pino Cerami
:2.-plass, Giro della Romagna
;2009
:3.-plass sammenlagt, Luxembourg rundt
::Ungdomskonkurransen
:8.-plass sammenlagt, Polen rundt
;2010
:2.-plass, Giro di Toscana
:2.-plass, Coppa Sabatini
:8.-plass, Amstel Gold Race
;2011
:Tour de Vendée
:2.-plass sammenlagt, Étoile de Bessèges
:2.-plass, GP Pino Cerami
:3.-plass sammenlagt, Polen rundt 
:2.-plass, Paris-Tours
;2012
:Paris–Tours
:4. etappe, Étoile de Bessèges

## Referanser


## Eksterne lenker
* 
*
Yushan (fjell)

**Yushan** er Taiwans høyeste fjell, med en høyde på &nbsp;moh. Det er også verdens fjerde høyeste fjell på ei øy.

Fjellet ligger i Yushan nasjonalpark i den sentrale delen av øya. Det består av skifer og kvartsitt. Fjellet er ikke snødekket, og det man tidligere trodde var snø viste seg å være hvite kvartsittpartier.

Jadefjellet ble først observert av folk fra Vesten i 1857, da kaptein W. Morrison på det amerikanske frakteskipet SS «Alexander» så fjellet mens han var på vei ut fra havna i Anping, som nå er en del av byen Tainan. Han skrev ned sin observasjon i skipsloggen, og fjellet fikk navnet **Mount Morrison**, som lenge ble brukt i vestlig litteratur.

I 1900, etter at Japan hadde lagt Taiwan under seg, gjennomførte de to japanske antropologene Torii Ryūzō og Mori Ushinosuke den første bekreftete bestigningen av fjellet. De kalte fjellet **Niitakayama** (japansk:新高山 – direkte oversatt «Det nye høye fjellet», fordi det var 176 meter høyere enn Fuji-san (&nbsp;moh).

Fjellet er en favoritt blant Taiwanske fjellklatrere. Til tross for høyden er fjellet relativt lett å bestige.

## Fotnoter

## Eksterne lenker
*
Bjerkely skole

**Bjerkely skole** er en privat kristen friskole i Undrumsdal i Tønsberg kommune. Skolen eies og drives av Det evangelisk-lutherske kirkesamfunn. Skolen ble grunnlagt i 1922. Høsten 2017 flyttet skolen inn i nye lokaler sammen med Bjerkely kirke i Døvikveien.

## Referanser


## Litteratur
* Om historien til Den Jarlsbergske Frimenighet og deres skoler i ''Vestfoldskolen gjennom 250 år'' side 62-69

## Eksterne lenker
* 
*
Ma Jun

**Ma Jun**  (født 1968) er en kinesisk miljøverner, forfatter, konsulent og journalist. Han er forfatter av boka *China's Water Crisis* (kinesisk:  Zhongguo shui weiji) (2004)

## Referanser


## Eksterne lenker
* Omtale hos Foreign Policy
Eduard Erkes

**August Eduard Erkes** (opprinnelig *Agostino Edoardo Erkes*; født 23. juli 1891 i Genova i Italia, død 2. april 1958 i Leipzig i Tyskland) var en tysk sinolog.

Eduard Erkes (Agostino Edoardo Erkes) ble født inn i en kjøpmannsfamilie i Genova i 1891. I 1906 flyttet familien til Tyskland.

Eduard Erkes habiliterte sig som doktor i 1917 ved Universität Leipzig. Han ble en eksponent for *Leipzigskolen* innen tysk sinologi, en retning som utsprang fra Georg von der Gabelentz og fra Erkes’ lærer og svigerfar August Conrady. I 1919 ble Erkes med i partiet SPD og ble ateist. 

Han nådde ikke frem som professor i 1925; det var først i 1928 han fikk professorat. Få år etter, i 1933, bla han og hustruen Anna-Babette Erkes-Conrady ilagt yrkesforbud. Det varte til nasjonalsosialismen var over, etter annen verdenskrig i 1945.  Da ble han ekstraordinær professor, og fra april 1947 ordentlig professor for østasiatisk filologi ved Universität Leipzig. Han foreleste også ved Humboldt-universitetet i Berlin og ble senere leder for Museum für Völkerkunde i Leipzig.

## Verker i utvalg

* *Gelber Fluß und Große Mauer. Reise durch Chinas Vergangenheit und Gegenwart*. Leipzig, Brockhaus, 1958.
* *Geschichte Chinas von den Anfängen bis zum Eindringen des ausländischen Kapitals*. Berlin, Akademie-Verlag, 1956, ²1957.
* *Neue Beiträge zur Geschichte des Choukönigs Yu*. Berlin, Akademie-Verlag, 1954.
* *Die Entwicklung der chinesischen Gesellschaft von der Urzeit bis zur Gegenwart*. Berlin, Akademie-Verlag, 1953.
* *Das Problem der Sklaverei in China*. Berlin, Akademie-Verlag, 1952.
* *Der schamanistische Ursprung des chinesischen Ahnenkults*. Sinologica 2, 1950.
* *Die Geschichte Chinas*. Berlin, Volk und Wissen, 1948.
* *China und Europa. Kontrast und Ausgleich zweier Weltkulturen*. Leipzig, Volk und Buch, 1947.
* *Gestaltwandel der Götter in China*. Forschungen und Fortschritte 21–23, 1947.
* *Mystik und Schamanismus*, Artibus Asiae 8, 1945.
* *Das Schwein im alten China*. Monumenta Serica 1, Henri Vetch, 1942.
* *The God of Death in Ancient China*. T’oung Pao 25, 1939.
* *Zur Sage von Shun*, T’oung Pao 34, 1939.
* *Arthur Waley’s Laotse-übersetzung*. Hadl, 1935.
* *Zur ältesten Geschichte des Siegels in China*. Gutenberg, 1934.
* *Spuren chinesischer Wertschöpfungsmythen*. T’oung Pao 28, 1931.
* *Die Götterwelt des alten China*. Der Weltkreis 5/6, 1930.
* *Der Totemismus bei den Chinesen und ihren Stammverwandten*. Weule Festschrift, Leipzig 1929.
* *Chinesisch-Amerikanische Mythen Parallelen*. T’oung Pao 24, 1926.
* *Wie Gott erschaffen wurde*. Jena, Urania-Verlags-Gesellschaft, 1925.
* *Buch und Buchdruck in China*. Gutenberg-Festschrift, 1925.
* *Chinesische Literatur*. Breslau, Ferdinand Hirt, 1922.
* *Chinesen*. Leipzig, Dürr & Weber, 1920.
* *China*. Gotha, F. A. Perthes, 1919.
* *Das Weltbild des Huai-nan-tze*. Berlin, Oesterheld, 1918.
* *Japan und die Japaner*. Leipzig, Veit, 1915.
* *Altchinesische Beschwörungsgedichte. Das "Zurückrufen der Seele" (Chao-Hun) des Sung Yüh*. Leipzig, 1914.

## Referanser


## Eksterne lenker

* 
* Helga Scherner: Mein Zugang zu China – Erinnerungen an Eduard Erkes (1891–1958) China heute, desember 2008.
Ove Christian Owe (skuespiller)

**Ove Christian Owe** (født 26. januar 1965 i Eidsvoll)  er en norsk skuespiller. Owe har blant annet spilt i TV-seriene *[[Offshore (TV-serie)|Offshore]]*,  *[[Hotel Cæsar]]* og *[[Kodenavn Hunter]]*. Owe  debuterte i 1990 på Trøndelag Teater, mens han filmdebuterte i *[[Det perfekte mord]]* i 1992. Owe var programleder for *[[Muldvarpen (TV-serie)|Muldvarpen]]* på TVNorge fra 2001 til 2002.

## Roller (i utvalg)

## Eksterne lenker
*
It Never Rains in Southern California

**«It Never Rains in Southern California»** er en popsang med melodi og tekst av Albert Hammond og Mike Hazlewood.

Sangen ble utgitt på single i USA 21. oktober 1972 på Mums Records av den engelskfødte sangeren/låtskriveren Albert Hammond. Produsenter var Albert Hammond og Don Altfeld.

Hammonds versjon ble en slager over hele verden, og oppnådde en åttendeplass på den amerikanske Billboard Hot 100-listen samme år.

Den lå på VG-lista i 1973 i tretten uker, med en tredjeplass som beste resultat.

## Innhold

Sangen handler om en sanger som flytter til California for å skape seg en karriere i Hollywood, men som mislykkes og går til grunne i prosessen. I verset synger Hammond: *«It never rains in California, but girl, don't they warn ya. It pours, man it pours»*.

## Listeplasseringer

## Coverversjoner
Sonny and Cher spilte inn sangen til sitt siste soloalbum, *Mama Was a Rock and Roll Singer Papa Used to Write All Her Songs*. Det ble utgitt i 1973.

Stein Ingebrigtsen utgav en coverversjon på tysk på singlen Telefunken U 56 275 i 1973. Tittelen var «Es Regnet nie in Kalifornien». Teksten var skrevet av Michael Holm.

En coverversjon ble utgitt av Trent Summar & The New Raw Mob i 2000 på deres debutalbum som hadde samme navn som gruppen. Den nådde en 74.-plass på den amerikanske Billboard Hot Country Songs-listen.

«It Never Rains in Southern California» ble også innspilt av Barry Manilow på hans album *The Greatest Songs of the Seventies* i 2002.

## Norske versjoner
Arve Sigvaldsen skrev en norsk tekst. På norsk bærer den tittelen «Solen skinner alltid der du helst vil være».

Stein Ingebrigtsens innspilling av «Solen skinner alltid der du helst vil være» lå på VG-lista i syv uker i 1973 og på en fjerdeplass i to uker som beste resultat.

## Referanser


## Eksterne lenker
*
Goegkemesspielte

**Goegkemesspielte** (sørsamisk) er et fjell i Lierne kommune i Trøndelag. Det har en høyde på 1&nbsp;281 meter over havet og er det 15. høyeste fjellet i Nord-Trøndelag av fjellene med primærfaktor på minst 50 meter.

## Se også
* Fjell i Trøndelag

## Referanser
Gerd Honsik

**Gerd Honsik** (født 10. oktober 1941 i Wien, død 7. april 2018 i Sopron) var en østerriksk forfatter, poet, og holocaust-benekter. Han ble regnet som nynazist og antisemitt og ble 20 år gammel involvert i nynazistisk virksomhet. Han ble født inn i en familie av flere nazister. Han var med i det nynazistiske Nationaldemokratische Partei. Han ble dømt for voldelige angrep i Wien på 1960-tallet. På 1990-tallet ble han i Østerrike og Tyskland dømt for spredning og forfalskning. Han rømte i 1992 til Spania og samarbeidet deretter med høyreekstreme. I 2007 ble han utlevert til Østerrike.

Honsik ble idømt en straff på fire års ubetinget fengsel i Østerrike, for spredning av holocaust-benektelse. Dommen ble avsagt i april 2009. Han anket saken. Han ble løslatt i 2011. Honsik hevdet at holocaust var oppdiktet.

## Referanser
Palmar Bjørnøy

**Palmar «Palmer» Olavson Bjørnøy**  (1918–1996) var en norsk maskinist, motstandsmann og forretningsmann. Han var medlem av Shetlandsgjengen. Bjørnøy ble tildelt Krigskorset, Norges høyeste utmerkelse, for sin innsats under den andre verdenskrig.

## Andre verdenskrig
Etter krigsutbruddet i 1940 forlot Bjørnøy Norge ombord på MK «Statthav» den 7. april 1941 og ankom Tórshavn på Færøyene den 12. april. Bjørnøy meldte seg som maskinist på overfarten. Etter å ha reist videre til Storbritannia ble han medlem av Shetlandsgjengen.
 
Bjørnøy var maskinist, først på fiskeskøytene Shetlandsgjengen benyttet, fra våren 1943 på de moderne ubåtjagerne Sjøforsvaret da overtok. Med 54 turer over Nordsjøen, var Bjørnøy den blant Shetlandsgjengen som deltok i flest overfarter mellom Norge og Storbritannia. To ganger forliste fiskeskøytene Bjørnøy var maskinist på, og mannskapet måtte stjele en ny fiskeskøyte en gang, og rømme tilbake via Sverige etter det mislykkede forsøket på å senke «Tirpitz» under Operasjon Title. Han er beskrevet som «Shetlands-Larsens høyre hånd». Bjørnøy hadde grad som kvartermester.

## Etter krigen
Bjørnøy var tilknyttet Sjøforsvaret til 1949. Etter at han gikk ut av tjenesten startet han i 1951 industribedriften Pyro på hjemstedet Gamlem i Haram på Sunnmøre. Virksomheten produserte først bysseovner og bysser, senere også sentralkjeler til oppvarming av skip.

I filmen «Shetlandsgjengen» (1954) spilte han seg selv.

## Utmerkelser

Dekksmann Bjørnøy ble i statsråd 26. mars 1943 tildelt *Krigskorset med sverd* for «lederegenskaper, stort mot og besluttsomhet» under operasjoner på norskekysten høsten 1942. Diplomet ble besluttet påført: «For fremrakende personlig krigsinnsats for Norges sak.» Tildelingen til dekksmann Bjørnøy var første gang Krigskorset med sverd ble tildelt et menig mannskap i det norske forsvar.

Bjørnøy mottok også en rekke andre utmerkelser for sin innsats under andre verdenskrig. Han ble tildelt St. Olavsmedaljen med ekegren og Krigsmedaljen. Av britene ble han dekorert med Distinguished Service Cross, Distinguished Service Medal og King's Medal for Courage in the Cause of Freedom.

## Referanser




## Eksterne lenker
*
Yushan nasjonalpark

**Yushan nasjonalpark** er en nasjonalpark i Taiwan. Den ligger i provinsene Nantou, Hualien, Kaohsiung og Chiayi, og omkranser landets høyeste fjell, Yushan. Med et areal på 1054,9 km² er den den største av Taiwans syv nasjonalparker. 

Parken ble opprinnelig opprettet som Niitaka nasjonalpark i 1937, da Taiwan var underlagt Japan. Den ble gjenopprettet som Yushan nasjonalpark i 1985.

Foruten Yushan omfatter parken også flere andre høye fjell, som Siouguluan (3&nbsp;825&nbsp;m, Taiwans tredje høyeste), Mabolasih (3&nbsp;785&nbsp;m) og Guan (3&nbsp;668&nbsp;m). Parken er også kjent for sin rike og mangfoldige økologi, dyre- og planteliv. Naturmiljøene i Yushan spenner fra tropiske og subtropiske skoger ved foten av fjellene til tempererte eller alpine forhold på toppene.

## Referanser


## Eksterne lenker
*
Craig Gruber

**Craig Gruber** er en amerikansk bassist, mest kjent som medlem av Rainbow i 1975. Før tiden med Rainbow spilte han i bandet Elf. Etter at albumet *[[Ritchie Blackmore's Rainbow]]* ble utgitt, fikk Gruber, sammen med keyboardist Mickey Lee Soule og trommeslager Gary Driscoll, beskjed av Ritchie Blackmore om å forlate bandet. 

Sammen med Driscoll startet han bandet Bible Black i 1980. Bandet ga ut to album før det ble oppløst. I 1984 samarbeidet Gruber med Gary Moore, før han i 1986 ble med i bandet The Rods, et band David Feinstein, Elfs tidligere gitarist hadde startet i 1980. Craig Gruber drev firmaet Infinite Metal Werkz som laget bassgitarer.

## Diskografi
### Med Elf
* 1974 *Carolina County Ball*  
* 1975 *Trying to Burn the Sun*  
* 1978 *The Gargantuan*  (samlealbum)
* 1991 *The Elf Albums*  (ny-utgivelse av *Carolina County Ball* og *Trying to Burn the Sun*)
### Med Rainbow
* 1975 *[[Ritchie Blackmore's Rainbow]]* 
### Med Bible Black
* 1980 *Ground Zero*
* 1981 *Thrasher* 
### Med Gary Moore
* 1984 *We Want Moore*  
### Med The Rods
* 1986 *Heavier Than Thou*  

## Referanser


## Eksterne lenker
* 
* Infinite Metal Werkz' hjemmeside
Ledbury Town FC

**Ledbury Town Football Club** er en engelsk fotballklubb fra Ledbury i Herefordshire. I 2004/05 sesongen, nådde den 4. runde av FA Vase. Noe som er uvanlig for dette nivået, er at laget til 2006 hadde én spiller som representerte sitt landslag. Det var latvieren, Alex Volosanovs.

## Historie
Etter å ha spilt i lokale ligaer, ble laget i begynnelsen på 60-tallet med i Worcestershire League under ledelse av Ken Long. De returnerte til Hereford League mot slutten av 60-tallet. Klubben ble i 1974 med i West Midlands (Regional) League. De utviklet seg fort og spillere ble snart både kjøpt og solgt. Kevin Rose ble solgt til Lincoln City for £10&nbsp;000. Herrington Kelly til Bristol Rovers, Mark Payne til et nederlandsk lag for £7&nbsp;000. Ledbury hadde Tony Berne, en Irsk landslagsspiller og Mick Hill som spilte for Ipswich og Wales. Steve Emery som senere spilte for Hereford United og Derby County, og Phil Preedy som også sener spilte for Hereford United. 

Til tross for at laget fire år senere kun havnet på femteplass, var det de som rykket opp til Premier Division. Dette var på grunn av den gode standarden på deres Stadion, New Street. Etter å ha avsluttet sesongen i Premier Division nest sist i 1983, gikk de ut av ligaen og spilte kun lokal fotball de neste 8 årene.

I 1991 ble laget med i Midland Combination Divisjon 1. Men sesongen etter havnet de sist og rykket ned til Divisjon 2, hvor de ble værende til 1999, da de bestemte seg for å skifte liga. De returnerte til West Midlands (Regional) League og begynte i Divisjon 1 (South). I 2001 vant de divisjonen og rykket opp til Premier Division, hvor de fortsatt spiller.

## Kjente spillere
* Kevin Rose
* Steve Emery
* Phil Preedy

## Eksterne lenker
Offisiell nettside
Ågesta kjernekraftverk

**Ågesta kjernekraftverk** (også kalt **R3**, **Adam**, **ASES** eller bare **Ågestaverket**) var det første kommersielle kjernekraftverket i Sverige. Det lå i Ågesta i Huddinge kommune. Byggingen av anlegget begynte i 1957, og det stod klar til drift 1. mai 1964. Kjernekraftverkets ene reaktor produserte elektrisk kraft i ti år frem til 2. juni 1974, da det ble satt ut av drift blant annet på grunn av dets lille kapasitet, lave oljepriser og dårlig økonomi. Anlegget hadde også noen undergrunnsreaktorer, som mange mener skulle brukes til militære formål, deriblant produksjon av plutonium. 

Den ene reaktoren var en trykkvannsreaktor og hadde en maksimal elektrisk effekt på bare 12 MW, men anlegget hadde først og fremst i oppgave å produsere fjernvarme for Stockholms-bydelen Farsta. Noe elektrisitet ble imidlertid også produsert. Den termiske effekten var på om lag 65 MW. Det var Vattenfall AB som stod for driften av kraftverket. Den gjennomsnittlige årsproduksjonen ved anlegget var på rundt 398 GWh.

Selskapene Elverk og Statens Vattenfallsverk bygde Ågestaverket. Før det stod ferdig ble en større reaktor, Marviken eller R4, bygd. R4-reaktoren skulle brukes til både elektrisitet og plutoniumproduksjon, men prosjektet ble kansellert i 1970.

Ågestareaktoren, med 10 MW som netto elektrisk effekt, var mye mindre enn senere svenske reaktortyper. Reaktoren var en del av et prosjekt kalt *Svenska Linjen*, et internasjonalt initiativ om å bruke naturlig uran (ikke anriket) som brensel i kommersielle kraftverk. 

## Referanser


## Eksterne lenker
* Ågestaverket på vattenfall.se (svensk)
* Power Reactor Information System på IAEA (engelsk)
* Nuclear Power Plants (engelsk)
Roan (fjell)

**Roan** er et fjell i Fyresdal kommune i Telemark. Det har en høyde på  meter over havet, og er med det Fyresdals nest høyeste fjell. Fjellet har blitt utpekt til Telemarks 1. ordens vardefjell, av Statens kartverk, i konkurranse med ni andre telemarksfjell.

## Fotnoter



## Referanser




## Eksterne lenker
* Beskrivelse av Roan (1191 moh) på peakbook.org
Carol Lewis

**Carol LeGrant Lewis** (født 8. august 1963 i Birmingham, Alabama) er en tidligere amerikansk lengdehopper. Karrierens høydepunkt er bronsemedaljen fra VM 1983 i Helsingfors. Hun er søster til friidrettslegenden Carl Lewis. I et stevne i Zürich 21. august 1985 forbedret hun den amerikanske rekorden to ganger. Det lengste hoppet på 7.04&nbsp;m ble slått av Jackie Joyner-Kersee først to år senere.

## Annet
Etter at hun la opp som aktiv utøver har Lewis jobbet som kommentator for NBC Sports, blant annet under OL i Atlanta i 1996, OL i Sydney i 2000 og OL i 2008 i Beijing. Lewis har også konkurrert i Bobsleigh.

## Referanser


## Eksterne lenker
*
Niccolò Zucchi

**Niccolò Zucchi** eller *Nicolaus Zucchius* (født 6. desember 1586 i Parma i Italia, død 21. mai 1670 i Roma) var en italiensk astronom og fysiker.

Zucchius var prest i jesuittordenen og professor ved Collegio Romano. 

I 1616 utviklet han det som kan ha vært det aller første speilteleskopet.

Zucchi var sammen med sin medbror i jesuittordenen pater Daniello Bartoli antagelig først ute med å observere ringene rundt planeten Jupiter (17. mai 1630), og Zucchi rapporterte om flekker på Mars i 1640. 

## Verker
* *Nova de machinis philosophia* (1646) 
* *Optica philosophia experimentis et ratione a fundamentis constituta* (1652–56)

## Referanser
Fredrik Kessiakoff

**Fredrik Carl Wilhelm Kessiakoff** (født 17. mai 1980) er en svensk, tidlige profesjonell, syklist.

Han var opprinnelig terrengsyklist, og vant bronsemedalje i VM i 2006. Kessiakoff valgte før 2009-sesongen å satse på landeveissykling i Fuji-Servetto. I 2010 syklet han for Garmin-Transitions, mens han avsluttet karrieren i Astana.

## Meritter

;2004
: Svensk mester i rundbane olympisk format

;2006
: Svensk mester i rundbane olympisk format

;2007
: Svensk mester i rundbane olympisk format

;2008
: Svensk mester i rundbane olympisk format

; 2011
:Sammenlagt og etappeseier i Østerrike rundt

;2012
:7. etappe i Sveits rundt (ITT)
:11. etappe i Vuelta a España (ITT)

## Referanser


## Eksterne lenker
* 
*
Ramona Neubert

**Ramona Neubert** (født 26. juli 1958 in Pirna, Sachsen, Øst-Tyskland) er en tysk tidligere mangekjemper. Karrierens høydepunkter er gullmedaljene fra EM 1982 i Athen og VM 1983 i Helsingfors.

Hun har en personlig rekord på 6&nbsp;935 poeng fra et stevne i Moskva 19. juni 1983.

## Eksterne lenker
*
The It Girl

***The It Girl*** er en bokserie for ungdom skrevet av den amerikanske forfatteren Cecily von Ziegsar, som også står bak suksessbøkene og TV-serien Gossip Girl.

Bøkene handler om den lille jenta Jennifer «Jenny» Humphrey og intrigene i livet hennes etter at hun blir kastet ut fra Constance Billard og prøver å starte på nytt på Waverly Academy.
Mickey Lee Soule

**Mickey Lee Soule** (født 6. juni 1946 i Cortland i New York) er en amerikansk keyboardist, mest kjent som medlem av Rainbow i 1975. Etter innspillingen av bandets debutalbum *[[Ritchie Blackmore's Rainbow]]*, fikk han, bassist Craig Gruber og trommeslager Gary Driscoll beskjed av Ritchie Blackmore om å forlate bandet. Før tiden i Rainbow spilte han i Elf sammen med Gruber, Driscoll, vokalist Ronnie James Dio og gitarist David Feinstein.

Soule ble hentet inn til Elf da bandets originale keyboardist Doug Thaler ble skadet i en bilulykke. I samme ulykken mistet gitaristen i bandet, Nick Pantas livet, og ble erstattet av David Feinstein. Etter tiden i Elf og Rainbow har han blant annet spilt sammen med Deep Purple og på Deep Purple-medlemmene Roger Glover og Ian Gillans soloprosjekter.

## Diskografi
### Med Elf
* 1972 *Elf*
* 1974 *Carolina County Ball*
* 1975 *Trying to Burn the Sun*
### Med Rainbow
* 1975 *[[Ritchie Blackmore's Rainbow]]*
### Med Ian Gillan Band
* 2003 *Rarities 1975-1977*

## Gjesteopptredener
* 1974 – Roger Glover, *The Butterfly Ball and the Grasshopper's Feast* 
* 1978 – Roger Glover, *Elements*
* 1982 – Eddie Hardin, *Circumstantial Evidence*
* 1990 – A'LA Rock, *Indulge*
* 2000 – Deep Purple, *Live at the Royal Albert Hall* 
* 2002 – Roger Glover, *Snapshot*
* 2006 – Ian Gillan, *Gillan's Inn*
* 2011 – Roger Glover, *If Life Was Easy*

## Eksterne lenker
*
Gary Driscoll

**Gary Driscoll** (født 1946, død 1987 i Ithaca i New York) var en amerikansk trommeslager, mest kjent som medlem av Rainbow i 1975. Han spilte på bandets debutalbum *[[Ritchie Blackmore's Rainbow]]*, og fikk etter innspillingen, sammen med bassisten Craig Gruber og keyboardisten Mickey Lee Soule, beskjed av Ritchie Blackmore om å forlate bandet. 

Driscoll ble først kjent som medlem av bandet Elf, der han i tillegg til Gruber og Soule spilte sammen med Ronnie James Dio og gitarist David Feinstein. Etter tiden i Rainbow var han med i det kortlivede bandet Bible Black sammen med blant andre Craig Gruber, men bandet ble oppløst etter to album. Senere tok han forskjellige «normale» jobber, samt at han jobbet litt som studiomusiker. I 1987 ble han funnet myrdet i sitt hjem i New York.

## Diskografi
### Med Elf
* 1972 *Elf*
* 1974 *Carolina County Ball*
* 1975 *Trying to Burn the Sun*
* 1978 *The Gargantuan* (samlealbum)
* 1991 *The Elf Albums*
### Med Rainbow
* 1975 *[[Ritchie Blackmore's Rainbow]]*
### Med Bible Black
* 1980 *Ground Zero*
* 1981 *Thrasher*

## Referanser


## Eksterne lenker
*
Ledbury

**Ledbury** er en markedsby i Herefordshire i England. Byen ligger øst for Hereford og vest for Malvern Hills. Byen har i henhold til folketellingen i 2011 en befolkning på 9 290 innbyggere.

## Kulturarv
Byen har en betydelig rekke gamle bindingsverkhus og trebygninger som står langs Church Lane og High Street. En av Ledburys mest fremragende bygninger er Market House, som ligger i sentrum av byen, bygget i 1647. Andre betydningsfulle bygninger er sognekirken St. Michael and All Angels, The Painted Room («Det malte rom»), som inneholder freskoer fra 1500-tallet, den gamle mellomskolen, den nærliggende slottet (ikke festning) Eastnor Castle, og St. Katherine's Hospital. Sistnevnte ble opprettet en gang rundt 1231 og er et sjeldent bevart eksempel på et sykehuskompleks med hall, kapell, herrehus, fattighus og låve bindingsverk.

## Historie
Ledbury er en gammel borough og kan dokumenteres tilbake til *[[Domesday Book]]* (1086), der den ble registrert som *Liedeberge* og sendte medlemmer til parlamentet under Kong Edward Is styre. Byen har antagelig tatt navnet fra elven Leadon, hvor byen står, og det gammelengelske ordet for *hill*, «berg».

## Sport
Byens lokale fotballag er Ledbury Town FC.

## Referanser


## Litteratur
* Hillaby, Joe (1997): *Ledbury: A Medieaval Borough*. Ledbury. ISBN 1-904396-37-2.
* Hillaby, Koe (2003): *St Katherine's Hospital, Ledbury, c1230–1547*. Ledbury. ISBN 1-904396-12-7.
* Pevsner, Nikolaus; Brooks, Alan ([1963] 2012): *The Buildings of England: Herefordshire*. New Haven and London. ISBN 978-0-300-12575-7. s. 414–434. 
* Pinches, Sylvia (2010): *Ledbury: A Market Town and Its Tudor Heritage*, Phillimore. ISBN-13 978-1-86077-598.
* Robinson, Rev.Charles J. ([1872] 2001): *A History of the Mansions & Manors of Herefordshire*, s. 26n, 51, 111, 191–6, 205, 219, 226, 262–3, 311.

## Eksterne lenker
* 
* Ledbury Town Council
* Nettsted for slektsforskning i Ledbury
*
Sabine Paetz

**Sabine John** (født 16. oktober 1957 i Döbeln i Øst-Tyskland) er en tidligere østtysk mangekjemper.
Hun vant sølvmedaljer i syvkamp under EM 1982 i Athen og VM 1983 i Helsingfors, begge gangene bak Ramona Neubert. John kronet karrieren med sølvmedalje i OL 1988 i Seoul.

Hennes bestenotering på 6946 poeng ble oppnådd 6. mai 1984 i Potsdam. I Tyskland er det kun Sabine Braun som har en høyere poengsum. På 100 meter hekk og i lengdehopp var hun helt i verdenstoppen, med personlige rekorder på henholdsvis 12,54&nbsp;sekunder og 7,12&nbsp;meter.

## Eksterne lenker
*
Anke Behmer

**Anke Behmer** (født **Anke Vater**, 5. juni 1961 i Stavenhagen, Mecklenburg-Vorpommern) er en tidligere østtysk friidrettsutøver, som hovedsakelig konkurrerte i sjukamp. Bestenoteringen hennes på 6858&nbsp;poeng er fra OL 1988 i Seoul (13,20 s – 1,83 m- 14,20 m – 23,10 s – 6,68 m – 44,54 m – 2:04,20 min), hvor hun fikk bronsemedalje.

## Referanser


## Eksterne lenker
*
Folkets dagblad (andre betydninger)

**Folkets Dagblad** kan vise til:

*Renmin Ribao – Kinas største avis, kommunistpartiets organ
*Folkets Dagblad (norsk avis) – nedlagt norsk avis, utkom 1921-22
*Folkets Dagblad (svensk avis) – nedlagt svensk avis, også kalt *Politiken* og *Folkets Dagblad Politiken*, utkom 1916-45
*Folkets Dagblad – var navnet på avisa Land og Folk, organ for det danske kommunistpartiet, i en kort periode etter andre verdenskrig
Definisjonsmakt

**Definisjonsmakt** er et todelt ord som har betydningen at noe eller noen har makt til å skape definisjoner; makt til å få gjennomslag for sin versjon av virkeligheten. Når det er flere definisjoner på et begrep eller oppfatning, vil den som har definisjonsmakt få innflytelse for sin definisjon. En annen måte å uttrykke dette på er at definisjonsmakt er «makt til å omforme *subjektive* problemer til *objektive*». Definisjonsmakt kan nærmere forklares som makt til å innvirke på hvem som får tilgang til det offentlige ordskiftet.

Definisjonsmakt er en form for ideologisk makt som igjen er en makt over tanker, verdier, følelser og oppfatninger. Makt er ikke nødvendigvis tvang (som ved økonomisk eller militær makt), men i de begreper som gir mening for verden rundt. Definisjonsmakt er i et demokratisk samfunn en form for «myk makt» eller «overtalelsens makt».

## Referanser
Gao Jian

**Gao Jian** (født i Shanghai) er en kinesisk diplomat. Hun var fra  2007 til 2009 Folkerepublikken Kinas ambassadør i Norge og deretter ambassadør til Ungarn (2009-2012). 

## Karriere
Før Gao mottok utnevnelsen til Oslo-ambassadør, var hun tredjesekretær ved Kinas ambassade i Burma 1983–85, tilsvarende stilling ved ambassaden i Laos 1987–89, ansatt i Nord-Amerika-avdelingen i kinesisk UD 1989–95, og kanselliråd ved ambassaden i Washington, DC fra 1995 til 1999. Deretter hadde hun ulike lederstillinger i kinesisk UD i Beijing inntil hun ble utnevnt til sin første ambassadørpost i Oslo fra 2007. Etter to år ble hun ambassadør i Ungarn, frem til 2012.

## Eksterne lenker
*  Nettavisen 10.april 2008 – ambassadør Gao Jian advarer Norge mot boikott av Beijing-OL.
Folkets Dagblad Politiken

***Folkets Dagblad*** var en venstresosialistisk, senere kommunistisk og til slutt pro-nazistisk morgenavis som utkom i Stockholm i 1916–1940 og 1942–1945 under forskjellige navn. 

Avisa ble grunnlagt i 1916 under navnet **Politiken**, av venstrefløyen i *[[Sveriges socialdemokratiska arbetareparti]]*, og første nummer utkom 27. april samme år. Sommeren 1917 ble den organ for *[[Vänsterpartiet|Sveriges Socialdemokratiska Vänsterparti]]* (senere *Sveriges Kommunistiska Parti*), som ble dannet da venstrefløyen i partiet ble ekskludert, og fra 1917 til 1930 het avisa **Folkets Dagblad Politiken**. I 1929 ble kommunistpartiet splittet og avisa ble organ for det nye Socialistiska Partiet, og ble fra 1930 kalt **Folkets Dagblad** som forble navnet så lenge avisa utkom.

Politiken ble først utgitt to, senere tre ganger per uke, og ble en dagsavis i 1917. Den nådde sine høyeste opplagstall tidlig på 1930-tallet med rundt 30&nbsp;000 eksemplarer hver dag.

Avisas politikk endret seg over årene, og under Nils Flyg endret *Folkets Dagblad,* seg gradvis til en avis til støtte for det nasjonalsosialistiske Tyskland, og ga på slutten full politisk støtte til tyskerne i andre verdenskrig. Den utkom siste gang 30. august 1940.

Redaktører var: 

*Ture Nerman (1916 – 1917) 
*Carl Lindhagen (1917 – 1918) 
*Fredrik Ström (1917 – 1919)
*Zeth Höglund (1919 – 1924)
*Karl Kilbom (1924–1936)
*Nils Flyg (1936 – 1940)
Akureyrarkirkja

**Akureyrarkirkja** er en luthersk kirke i Akureyri, nord på Island. Den ligger i sentrum av byen, på en ås. Den er tegnet av Guðjón Samúelsson, og stod ferdig i 1940. 

Akureyrarkirkja har et spesielt stort 3200-pipers orgel, en unik tolkning av korsfestelsen og et votivskip som henger ned fra taket. Skipet viser til den norrøne tradisjonen med å gi takkegaver for at Gud beskyttet ens kjære som reiste til sjøs. Det ugjennomsiktige vinduet i koret var tidligere i Coventry Cathedral i England.

## Eksterne lenker
*
Lily the Pink

**«Lily the Pink»** er en  engelsk sang. Komigruppen The Scaffold fra Liverpool spilte den inn.  «Lily the Pink» ble utgitt på singlen Parlophone R&nbsp;5734 18. oktober 1968. Den ble arrangert og dirigert av Mike Vickers. Produsent var Norrie Paramor. B-siden var «Buttons of Your Mind».

Den er basert på folkesangen «The Ballad of Lydia Pinkham». På plateetiketten står det: Trad., arr: McGear, Gorman, McGough.

«Lily the Pink ble en overraskelseshit» og lå på en førsteplass på den britiske singlelisten i desember 1968.

Den lå på VG-lista i fem uker i 1969 med en åttendeplass i to uker som beste resultat

En annen versjon var uoffisiell regimentssang til the Royal Tank Corps på slutten av den andre verdenskrig. Den ble også en mindre hit i Nord-Amerika for The Royal Rovers og var hentet fra LP-platen «Tales to Warm Your Mind» (Decca) i 1969.

Sangen har mange in-jokes. Flesteparten av dem har gått lytterne hus forbi. Linjen *«Mr. Frears has sticky out ears»* refererer til filmregissør Stephen Frears, som tidligere hadde arbeidet med The Scaffold.

Linjen *«Jennifer Eckles has terrible freckles»* refererer til singlen *Jennifer Eckles* med The Hollies. Graham Nash fra The Hollies medvirker som backingvokalist på innspillingen. Det samme gjør Elton John og Jack Bruce (fra The Cream) spiller bassgitar.

## Norske versjoner
Freddie og Terje Mosnes har skrevet norske tekster.

### Innspillinger

På innspillingen til Nordre Sving Blandede Kor og Orkester er Kjell Karlsen oppført som opphavsmann.

«Dr. E. Wang» lå åtte uker på VG-lista i 1969 med en fjerdeplass i én uke som beste resultat

«Bislett spesial» lå elleve uker på VG-lista i 1969 med en andreplass i fire uker som beste resultat.

## Referanser


## Kilder
*Songfacts.com
Francisco Javier Clavijero

**Francisco Javier Clavijero** (1731–1787) var en mexicansk katolsk prest, historiker og forfatter tilhørende jesuittordenen. Hans historiske tibindsverk om det prekolumbianske Mexicos historie ble forfattet på spansk (*La Historia Antigua de México*), men ble først trykt i 1780/1781 på italiensk (*Storia Antica del Messico cavata da' Migliori Storici Spagnuoli, e da' Manoscritti, e dale Pitture Antiche degl' Indiani*). I dette verket tilbakeviser han en rekke påstander i to av samtidens andre historieverker av henholdsvis Cornelius Paw og  Guillaume Raynal.

## Liv og virke

### Bakgrunn
Francisco Javier Clavijeros var spansk, more var kreol. Fraren arbeidet for sen spanske krone, og ble forflyttet med sin familie fra sted til sted. De fleste av farens posteringer var til steder med dominerende indiansk befolkning. Dette gjorte at sønnen lærte seg språket nahuatl under oppveksten. Famiien bodde blant annet i Teziutlán, Puebla og senere i Jamiltepec, i mixtec-regionen i Oaxaca.
Clavijero ble i ung alder også godt fortrolig med indianske kulturer og levemåter, og interesserte seg for å lære om deres jordbruk, husdyrhold, om mineraler.pålanter og dyreliv. Indianernse satte stor pris på hans interesse og tok ham med til de steder han ønsket å utforske - høye fjell, mørke hiler, daler, kilder og bekker.

### Prest
Etter studier og inntreden i jesuittordenen ble han i 1754 presteviet. Han ble brukt ved ordenens undervisningssteder, og fikk gode arbeidsbetingelser for sione forskningsinteresser. 

I tillegg til *La Historia Antigua de México*, publiserte pater Clavijero:

* *Historia de la Antigua o Baja California*, Venezia, 1789. Fire bind. Dette er et sammendrag sentrale jesuittmisjonærers virke i Baja California, blant dem Miguel Venegas, Juan María Salvatierra, Eusebio Francisco Kino, Juan de Ugarte, Francisco María Piccolo og Fernando Consag. Dette verket forebgriper ved sin kildebruk mye av moderne historisforskning.
* *Physica particularis*. Essay.
* *Cursus philosophicus*. Doktoravhandling.
* En historikk om åpenbaringene av Vår Frue av Guadalupe.
* *Frutos en que comercia o puede comerciar la Nueva España*. Essay.
* Mange brev, essays og avhandlinger om meksikansk kultur, naturvitenskap, filosofi og annet.

## Referanser


## Litteratur
*"Clavijero, Francisco Javier". *Enciclopedia de México*, v. 3. Mexico City, 1987.
*García, Rubén, *Biobibliografía del historiador Francisco Javier Clavijero*, 1931.
*Grajales, Gloria, *Nacionalismo incipiente en los historiadores coloniales. Estudio historigráfico*, 1961.
*González, Víctor Rico, *Historiadores mexicanos del siglo XVIII. Estudios historiográficos sobre Clavijero, Veytia, Cavo y Alegre*, 1949.
*
Yahya Jammeh

**Yahya Jammeh** (født 25. mai 1965 i Kanilai i Gambia) er en gambisk politiker fra diolafolket og oberst som var Gambias president i perioden 1994–2017. Han tok makten i et militærkupp i 1994 da Gambias leder siden uavhengigheten, Dawda Jawara, ble styrtet. Jammeh ble valgt til president i et omstridt presidentvalg to år senere. 

I januar 2007 hevdet Jammeh at han kunne kurere aids og astma ved å bruke naturlige urter. Noen pasienter har sagt at de føler seg bedre med hans  behandling, men han har også blitt kritisert for å bruke ikke-vitenskapelige metoder som  har alvorlige konsekvenser. 

Jammeh har også blitt møtt med avsky i den vestlige verden med sin uttalelse om at han ville sørge for at alle homofile i Gambia vil «få hodet avhugget», og at lovene mot homoseksualitet skulle være mer restriktiv enn i Iran. Jammeh er kjent som en av de mest berømte homofobe i hele verden.

I februar 2013, innførte Jammeh fire dagers arbeidsuke for statlige arbeidere, og sa at «Den nye ordningen gir gambiere mer tid til bønn, sosiale aktiviteter og jordbruk – da kan vi gå tilbake til jorda og dyrke det vi spiser og spise det vi dyrker, for en sunn og velstående nasjon.»

I januar 2017 nektet Jammeh å overlate makten til sin etterfølger Adama Barrow. Etter at andre vestafrikanske land truet med militær intervensjon, forlot han landet. Han gikk i eksil i Ekvatorial-Guinea.

## Referanser
Tony Mansfield

**Tony Mansfield** (født 19. januar 1955 i Clapham, London) er en engelsk låtskriver, musiker og plateprodusent. Mansfield produserte blant annet Hunting High and Low,  a-has debutalbum. Han har også jobbet med band som After the Fire, Aztec Camera, Captain Sensible („Wot“), Naked Eyes, The B-52’s og Vicious Pink, samt artister som Mari Wilson, Miguel Bosé, Nick Straker og Ana Torroja.

## Referanser


## Eksterne lenker
* 
*
Galina Murasjova

**Galina Murasjova** (russisk: Галина Мурашова; født 22. desember 1955 i Vilnius, Litauen) er en tidligere diskoskaster, som konkurrerte for Sovjetunionen. Karrierens høydepunkt er sølvmedaljen i VM 1983 i Helsingfors, bak Martina Opitz. Murasjova har en personlig rekord på 72.14&nbsp;m fra et stevne i Praha 18. august 1984.

## Referanser


## Eksterne lenker
*
Aksjon mot Atomkraft

**Aksjon mot Atomkraft** (AMA) er en norsk organisasjon som ble stiftet i 1974. Den var spesielt aktiv i midten av 1970-årene og frem til ca. 1978, da det var planer om å bygge kjernekraftverk i Norge. Aksjon mot Atomkraft oppstod i osloområdet etter at Norges vassdrags- og energidirektorat (NVE) hadde presentert sine planer om lokalisering av atomkraftverk i 1973. De fleste aktuelle lokaliseringsstedene fikk sine lokallag, og AMA med Karl Georg Høyer i spissen ble etter hvert ledende i kampen mot innføring av kjernekraftanlegg i Norge. Da planene om innføring av kjernekraft ble foreløpig forlatt i 1978, ble AMA mindre synlig, men organisasjonen ble ikke formelt nedlagt. 

## Eksterne lenker
*